Možda se čini kao nešto što se desilo u dalekoj Americi i nema veza sa Srbijom, ali ukidanje Aleksa Džounsa sa društvenih mreža, tačnije sa Gugla, Epla, Fejsbuka, Jutjuba i Spotifaja je prilično važna stvar. Iako deluje kao logičan potez da se iz javnog medijskog prostora ukine neko ko širi opasne laži i često uvredljive dezinformacije, kao što je Aleks Džouns na primer tvrdio da je masovna pucnjava u osnovnoj školi u Americi prevara, a zatim proganjao roditelje ubijenog deteta, stvari nisu tako jednostavne.

Ne samo što je sloboda govora nešto što teoretičari zavere često koriste u odbranu i izvrću da bi se predstavili kao uzgroženi proroci kojima su masovni kanali komunikacije zabranjeni, već je i njihova popularnost ono zbog čega neke kompanije možda stanu da razmisle pre nego što će ih ukinuti. Zbog svog narativa, neobrazovanosti ljudi ali i specifične pojave kanal Aleksa Džounsa je, nakon Trampove pobede na izborima, postao treći najpopularniji Jutjub kanal sa vestima u Americi.To je kao kada bi se ljudi u Srbiji primarno informisali pored RTS-a, slušajući Miroljuba Petrovića na Jutjubu. (Mada kanal Balkan Info portala znatno je popularniji od kanala javnog servisa.)

Statistika skrinšot sa Jutjuba

Pa ipak, Džouns, sa milionskim brojem pratilaca koji generiše klikove i popularnost, je sklonjen sa tog istog Jutjuba i drugih navedenih platformi. Svaka od njih je navela da su dužni prema svim svojim korisnicima da stvore sigurno okruženje na kome ni jedan sadržaj ne krši stavke iz njihovih pravilnika. Ukoliko se budu držali ovih načela, sigurno postoje još mnogi koji se istim principom mogu ukloniti, pitanje je verovatno samo u moći njihovog dometa. Pa opet, moć teoretičara zavere je velik zato što se hrani najprimarnijim nagonom ljudskih bića – strahom. I ne samo da taj strah koriste da bi stekli popularnost nego vrlo dobro znaju i da ga unovče. Osim laži, neki od proizvoda koje je prodavao Aleks Džouns bili su na primer godišnja zaliha hrane za preživaljvanje katastrofe.

Proizodi Aleksa Džounsa skrinšot sa Jutjuba

Nakon epidemije morbila koja je rezultirala velikim brojem žrtava među kojima su i preminula deca, Srbija je i te kako osetila koliko opasne teorije zavera, koje nesmetano lutaju internet vodama, mogu biti. Zato ne bi bilo loše prečešljati internet i očistiti ga od pojedinih nastupa i glasnogovorništva, ma koliko god i sami teoretičari bili žrtve zabluda i verovanja u neistine.

Ko je u stvari Ivona Živković?

Bojim se da je to pitanje od milion dolara, a pitam se i da li ta osoba uopšte postoji. O tome kako izgleda govori nam samo jeziva sličica na banerčiću koji koristi kako na svom sajtu tako i kada negde „gostuje“. Na njemu piše: Moj izbor, pažnja politički nekorektno! Ivona Živković je srpska vikipedija teorije zavere, kao neka onlajn enciklopedija koju podržava izdavač „Trećeg oka“. Ako postoji bilo koja sumnjica, misterija ili neviđeno tajna informacija koju znaju samo moćnici udruženi u raznorazne zapadnjačko-pedofilsko-satanističke organizacije, e onda sva sreća pa je tu ona, pošto ona zna istinu o svemu. Ali bukvalno svemu. Od bioloških pojava, istorije, politike, medicine, prava, nuklearnih strojeva i pojava vanzemaljca. Ova, kako sama sebe naziva novinarka, nema šta ne poznaje. Neponzanica je još samo da li joj je i humor jača strana jer je spisak donora i organizacija koje je podržavaju prosto urbenesan. Da li je realno da postoji Pokret za kolektivno odglupljivanje i trežnjenje „Zid i čekić“. A jedno od donora na spisku su i „Jadimukos njeft“?! Pa stanite, zar vam u ovom jadu-i-mukosu baš ništa nije čudno?

Međutim, od neke tačke stvari više nisu zabavne. Izvesna Ivona Živković pojavljuje se i na raznim blogovima koji se tiču alternativne medicine, a svi znamo da je zdravlje nešto zbog čega su ljudi spremni da daju sve što imaju ako veruju da su ozbiljno ugroženi. Jer to je stvar sa teoretičarima zavere, dok vam govore kako svi drugi hoće da vas obmanu i uvale vam nešto, oni rade to isto. Samo imaju mnogo jake saveznike na svojoj strani – ljudski strah i osećaj za koji je kriv advertajzing – zebnju da se više nikome ne može verovati.

Antivakseri

A kad smo kod zdravlja ne možemo bez osvrta na antivaksere i sve njihove nastupe koji su završili na Jutjubu od Maje Volk, nadri lekarke Slađane Velkov, Jagode Savić, a koji još zagađuju internet prostor. Koliko je to što rade opasno najubedljivije govore brojevi žrtava i pozivi na sud koji su zatim usledili. Koliko god ti ljudi i sami bili u zabludi koja je možda posledica nekog traumatičnog događaja u njihovim životima, opasni su, nasilni i ne odustaju. Čak ni kada se obračunavaju sa majkom preminulog deteta. Za takvu vrstu nasilništva stvarno ne treba pokazivati razumevanje i toleranciju.

Miroljub Petrović i Balkan info